Valentin Vodnik

1758 – 1819

Valentin Vodnik se je rodil 3. februarja 1758 v Zgornji Šiški pri Ljubljani v [kmečko](http://sl.wikipedia.org/w/index.php?title=Kmet&action=edit)-[obrtniški](http://sl.wikipedia.org/w/index.php?title=Obrtnik&action=edit) družini. Eno leto se je izobraževal pri stricu v [novomeškem](http://sl.wikipedia.org/wiki/Novo_mesto) [samostanu](http://sl.wikipedia.org/wiki/Samostan). Nato je leta 1769 v Ljubljani začel obiskovati latinsko gimnazijo. Ko jo je končal, je stopil v frančiškanski red. Študiral je filozofijo in bogoslovje. Leta 1779 je objavil prvo pesem v **Pisanicah.**

Za duhovnika je bil posvečen leta 1782 na otoku Krku. Bil je pomožni duhovnik v Sori pri Medvodah, na Bledu, kaplan v Ribnici in od 1793 župnik na Koprivniku nad Bohinjem.

Vodnik se je v začetku ukvarjal s [pesništvom](http://sl.wikipedia.org/wiki/Pesni%C5%A1tvo). Svoje prve [pesmi](http://sl.wikipedia.org/wiki/Pesem) je objavljal v [zborniku](http://sl.wikipedia.org/w/index.php?title=Zbornik&action=edit) [Marka Pohlina](http://sl.wikipedia.org/w/index.php?title=Marko_Pohlin&action=edit) [***Pisanice***](http://sl.wikipedia.org/w/index.php?title=Pisanice&action=edit), med katerimi je bolj znana ***Zadovolni Kranjc***, to je hvalnica preprostemu Slovencu.

Spoznal se je z Žigo Zoisom, ki ga je takoj pritegnil k svojim literarnim načrtom. Zois mu je pomagal do službe v Ljubljani.

Svoje pesniško delo je po srečanju z Zoisom povezal z ostalimi razsvetljenskimi idejami. Pesem z naslovom ***Pesma*** *na moje rojake*, govori o tem, da imajo Slovenci vse pogoje - naravne danosti in bistrost, vendar se morajo za uspeh tudi sami potruditi, obenem pa je svarilo pred lenobo –

***... lenega čaka strgan rokav, palca beraška, prazen bokal ...***

V letih 1795-98 je urejal slovenski gospodarsko-poučni koledar z naslovom Velika pratika, nato pa še od [1798](http://sl.wikipedia.org/wiki/1798) - [1806](http://sl.wikipedia.org/wiki/1806) Malo pratiko, v katerih je objavljal svoje pesmi in iz katerih se je marsikateri Slovenec naučil brati.

V letih 1798-1800 je urejal časopis **Lublanske novice**, ki je izhajal dvakrat tedensko..

Leta 1799 je izdal prevod **Kuharskih bukev**.

Leta 1806 pa svojo prvo pesniško zbirko **Pesme** za pokušino. Pozneje ji je sledila še zbirka ***Pesmi za brambovce***.

Od leta 1798 je bil profesor v gimnaziji. Delo v šoli mu je pokazalo potrebe po učbenikih. Leta 1809 je izdal nemško knjigo Zgodovino Kranjske, Trsta in Goriške, za verouk je v slovenščino prevedel mali katekizem.

**Najpomembnejše učne knjige je napisal v času Ilirskih provinc.**

To so bile:

- leta 1811 Abeceda za perve šole in Pismenost ali Gramatika za perve šole

- leta 1812 pa Abeceda ali Azbuka

- leta 1818 je prevedel zadnjo knjigo Jana Matouška Babištvo ali Porodničarski Vuk za babice.

V času Ilirskih provinc je objavil hvalnico *Ilirija oživlena*, v kateri se je zahvaljeval [Napoleonu](http://sl.wikipedia.org/wiki/Napoleon_Bonaparte) za sodelovanje pri slovenskem prerodu.

V zadnjih letih njegovega življenja je opazna pesem ***Moj spominek***, v kateri je opisal svojo življensko pot.

Na poti po Ljubljani naletmo na Vodnikov spomenik, na katerem so vklesani verzi iz te pesmi:

Ne hčere ne sina

po meni ne bo,

dovolj je spomina:

me pesmi pojo

8. januarja 1819 je Valentin Vodnik umrl.

Bil je pravi človek 18. stoletja, z izrazitim pedagoškim čutom in posluhom za potrebe časa. Za slovenski narod je opravil ogromno delo.